Christie ble i 1954 universitetsstipendiat og tok fem år senere graden dr.philos. på avhandlingen «Unge norske lovovertredere». Christie ble samme år dosent i kriminologi og i 1966 professor i kriminologi ved Universitetet i Oslo.

I sin tid som professor ved universitetet var han med på å etablere faget kriminologi i Norge og i Norden.

Christie har fått en rekke priser, nasjonalt og internasjonalt. I 2001 ble han tildelt Fritt Ord-prisen.

Han var også en av våre fremste samfunnsforskere og skrev 15 bøker som har blitt oversatt til over 20 språk.